open-index/open-wikipedia-markdown huggingface dataset:
Pericoptus

* Se systematisk inndeling

***Pericoptus*** er en slekt av biller som hører til gruppen hornbiller i familien skarabider (Scarabaeidae).  Slekten finnes bare på New Zealand.

## Utseende
Store, blanke biller. Disse artene utmerker seg ved å være påfallende korte og tykke, særlig beina er svært kraftige. Hos hannen har pronotum at par knøler foran.
Larvene utmerker seg ved å ha store, spadeformede klør som hjelper dem å ta seg fram gjennom og oppå sanden.

## Levevis
Disse artene er knyttet til sandete områder som sanddyner og sandige elvebredder, den største arten, *P. truncatus* like over flomålet på sanddyner ved havet. Billene ligger nedgravd i sanden om dagen, men er ute og flyr om natta. Larvene lever også i sanden, på røttene av planter som vokser der. De kan komme til overflaten om natta, og etterlater seg da karakteristiske spor i sanden.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Pericoptus* Burmeister, 1847
******** *[[Pericoptus frontalis]]* Broun, 1904
******** *[[Pericoptus nitidulus]]* Broun, 1880
******** *[[Pericoptus punctatus]]* (White, 1846)
******** *[[Pericoptus stupidus]]* Sharp, 1878
******** *[[Pericoptus truncatus]]* (Fabricius, 1787)

## Kilder
* Ratcliffe, B.C. 2009. A review of the biology of *Pericoptus truncatus* (Fabr.) (Coleoptera: Scarabaeidae: Pentodontini) from New Zealand and a revised description of the third instar. The Coleopterists Bulletin 63: 445-451. http://www.bioone.org/doi/abs/10.1649/1186.1?journalCode=cole

## Eksterne lenker
*
Xyloryctes

* Se systematisk inndeling

***Xyloryctes*** er en slekt av biller som hører til gruppen hornbiller i familien skarabider (Scarabaeidae).

## Utseende
Store (ca. 25-30 millimeter), kraftige, blankt svarte biller. Hannen har et krumt horn på hodet, pronotum er uthulet foran med et runde framspring i midten, men uten knøler eller horn. Hunnen mangler hornet. Undersiden er kledt med stive, gule hår.

## Levevis
Larvene lever i jorda der de spiser av røttene på ulike trær-
## Utbredelse
Dette er en amerikansk slekt som er utbredt fra det sørøstlige Canada i nord til Panama i sør, med flest arter i Mexico og Guatemala.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 
******* Slekten *Xyloryctes* Hope, 1837
******** *[[Xyloryctes corniger]]* Bates, 1888
******** *[[Xyloryctes ensifer]]* Bates, 1888
******** *[[Xyloryctes furcatus]]* Burmeister, 1847
******** *[[Xyloryctes guatemalensis]]* Bitar & Delgado, 2009
******** *[[Xyloryctes howdenorum]]* Delgado & Najera, 1992
******** *[[Xyloryctes jamaicensis]]* (Drury, 1773)
******** *[[Xyloryctes lobicollis]]* Bates, 1888
******** *[[Xyloryctes orientalis]]* Bitar & Morón, 2014
******** *[[Xyloryctes splendidus]]* Prell, 1914
******** *[[Xyloryctes telephus]]* Burmeister, 1847
******** *[[Xyloryctes teuthras]]* Bates, 1888
******** *[[Xyloryctes thestalus]]* Bates, 1888

## Kilder
* E. Bitar & M. A. Moron (2014) Revisión y análisis filogenético del género *Xyloryctes* (Coleoptera: Melolonthidae: Dynastinae: Oryctini). *Revista Mexicana de Biodiversidad* 85: https://web.archive.org/web/20171024095752/http://www.scielo.org.mx/scielo.php?script=sci_arttext&pid=S1870-34532014000400008
* Bildegalleri over nordamerikanske arter
* Omtale av slekten

## Eksterne lenker
*
Kateb Yacine

**Kateb Yacine** (født 2. august 1929 i Zighout-Youcef i Algerie, død 28. oktober 1989 i Tronche ved Grenoble) var en algerisk franskspråklig forfatter.
Alle bøkene hans omhandler frigjøringskampen i den tredje verden og den mest kjente romanen hans er *Nedjma* fra 1956. Dette er en skildring av kjærlighet og hvordan de tradisjonelle algeriske kulturene har gått i oppløsing under det franske kolonistyret. Det samme temaet førte han videre i andre prosaverk som *Le Polygone étoilé* fra 1966.
Skuespillene til Yacine er påvirket av dramatikken til Bertolt Brecht og er skildret som et slags «gerilja-teater»: *Le Cercle des représailles* (1956), *L'Homme aux sandales de cautchouc* (1970), om frigjøringskampen i Vietnam.
I de seineste stykka hans, som opprinnelig ble skrevet på arabisk, bruker han mye ironi og satire, som *Mohammed prends ta valise* (1971), *La Guerre de 2000 ans* (1974), *Palestine trahie* (1978). Yacine var viktig for den store fornyingen i den moderne algerisk litteratur.

## Bøker på norsk
* 1956 - *Nedjma* (både original- og norsk tittel)  oversatt til norsk i 1998 av Kjell Olaf Jensen 

## Teateroppsetninger
### [[Fjernsynsteatret]]
* 1963 - *Nedjma*, oversatt av Gidske Anderson og Helge Hagerup, bearbeidet av Pål Løkkeberg 

## Om Kateb Yacine på norsk
* 1998 - *Nasjon og representasjon : en lesning av Kateb Yacines Nedjma* av  Vigdis Ofte (hovedoppgave)

## Referanser


## Eksterne lenker
* 
* 
* 
*  Kateb Yacine hos Bibsys
Xenodorus

* Se systematisk inndeling

***Xenodorus*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore til store (ca. 25 millimeter), blankt svarte biller. Kroppen er noe langstrakt til hornbiller å være. Hannen har to tykke, spisse horn på pronotum, på hodet et langt, litt flatt horn som er gaffelgrenet i spissen.

## Utbredelse
*Xenodorus janus* er utbredt i det vestlige og sørlige Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 
******* Slekten *Xenodorus* Bréme, 1844
******** *[[Xenodorus basquini]]* Silvestre, 1995
******** *[[Xenodorus janus]]* (Fabricius, 1801)

## Kilder
* Dynastinae du monde- sjekkliste over artene 

## Eksterne lenker
*
Vindmøllene i Kinderdijk-Elshout

**Vindmøllene i Kinderdijk-Elshout** er et av de mest kjente nederlandkse turiststedene. Kinderdijk er en landsby i Nederland som tilhører kommunen Molenwaard, i provinsen Zuid-Holland. Kinderdijk ligger i et dikelandskap ved samløpet av Lek og Noord elver. For å tømme dikelandskapet ble det omkring år 1740 bygd et system på 19 vindmøller. Denne gruppen av møller er den største konsentrasjonen av gamle vindmøller i Nederland, og ble i 1997 utpekt som et verdensarvsted av UNESCO. 

 

## Historie
I Alblasserwaard ble det større og større problemer med vannet i løpet av 1200-tallet. Store kanaler, kalt "weteringen", ble anlagt for å bli kvitt overflødig vann i dikelandskapet. Imidlertid startet stanset jorden opp og nivået på elva steg på grunn av store sandmengder i elven. Etter noen århundrer ble det påkrevd å finne en annen måte å holde landskapet tørt på. Det ble da besluttet å bygge en serie av vindmøller. Disse skulle brukes til å pumpe vann inn i et reservoar på et mellomnivå mellom jord i dikelandskapet og elva, og så skulle reservoaret kunne pumpes ut i elva av andre vindmøller når elvenivået igjen var lavt nok. Vindmøllene skulle følge sesongmessige og tidevannsrelaterte variasjoner. Selv om noen vindmøllene fortsatt er i bruk, er det viktigste vannverket i området nå to dieselpumpestasjoner ved en av inngangene til dikeområdet.

## Navnet
Navnet Kinderdijk er nederlandsk for "barnedike". I løpet av St. Elizabeth-flommen i 1421 ble hele området oversvømt, men dette dikelandskapet i Alblasserwaard klarte seg uten å bli oversvømt. Det sies at når den forferdelige stormen hadde stilnet, gikk noen bort til en dike for å se hva som kunne reddes. Han så i det fjerne at en trevugge fløt i vannet. Det var ikke noe håp om at det kunne være liv i vuggen, men da den nærmet seg kunne man se bevegelse. Da vuggen kom nærmere kunne man se at det var en katt som prøvde å holde vuggen i balanse ved å hoppe frem og tilbake slik at vann ikke kunne komme inn i den. Til slutt, da vuggen kom helt inn til land, fisket noen holderen ut og så at det lå en baby og sov rolig og tørr i den. I noen av historiene holdt katten vuggen både balansert og flytende. Dette folkeeventyret og legenden har blitt publisert som "Katten og vuggen".

## Referanser

## Eksterne lenker
*
Phileurus

* Se systematisk inndeling

***Phileurus*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore til store (17-38 millimeter), avlange, blankt svarte biller. Hannen har to korte horn i pannen, pronotum har en lengdefure og er vanligvis uthulet foran der det sitter en liten knøl. Dekkvingene er forholdsvis lange og smale med tydelige punktstriper.

## Levevis
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

## Utbredelse
De fleste av artene lever i den Neotropiske økosonen, men tre arter finnes i det sørlige Nord-Amerika.
## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *Phileurus* Latreille, 1807
******** *[[Phileurus affinis]]*  Burmeister, 1847
******** *[[Phileurus angustatus]]* Kolbe, 1910
******** *[[Phileurus bucculentus]]* Ohaus, 1911
******** *[[Phileurus carinatus]]* Prell, 1914
******** *[[Phileurus complanatus]]* Palisot de Beauvois, 1809
******** *[[Phileurus conturieri]]* Dechambre, 1998 
******** *[[Phileurus didymus]]* (Linnaeus, 1758)
******** *[[Phileurus endrodii]]* Lamant-Voirin, 1995
******** *[[Phileurus excavatus]]* Prell, 1911
******** *[[Phileurus flohri]]* Kolbe, 1910
******** *[[Phileurus hospes]]*  Burmeister, 1847
******** *[[Phileurus hospitus]]* Prell, 1934
******** *[[Phileurus incurvatus]]* Endrödi, 1978
******** *[[Phileurus kaszabi]]* Endrödi, 1978
******** *[[Phileurus lecourti]]* Dechambre, 1998
******** *[[Phileurus limicauda]]* Prell, 1912
******** *[[Phileurus mundus]]* Prell, 1914
******** *[[Phileurus patruus]]* Endrödi, 1978
******** *[[Phileurus rufus]]* Dechambre, 1998
******** *[[Phileurus schereri]]* Endrödi, 1981
******** *[[Phileurus toulgoeti]]* Dechambre, 1996
******** *[[Phileurus truncatus]]* Palisot de Beauvois, 1807
******** *[[Phileurus valgus]]* (Olivier, 1789)– Nord-Amerika
******** *[[Phileurus verus]]* Endrödi, 1978
******** *[[Phileurus villaemagnae]]* Dechambre, 1998
******** *[[Phileurus voirinae]]* Endrödi, 1985
******** *[[Phileurus youngi]]* Ratcliffe, 1988

## Kilder
* Om de nordamerikanske artene, med bilder
* *Phileurus* på Encyclopedia of Life: http://www.eol.org/pages/16983

## Eksterne lenker
* Bilder av *Phileurus didymus*: http://www.insectaculture.com/pdidymus.htm 
* Entomofauna Guyane, ''Phileurus marginatus''
*
Christianshavns Oplagspladser

**Christianshavns Oplagspladser** var en forretningsvirksomhet i København som fra 1905 bygget og eide en rekke eiendommer på Islands Brygge. 

Virksomheten ble stiftet 1. april 1902 med det formål å bygge på Christianshavn og det arealet syd for Langebro som var demmet opp. I tillegg hadde virksomheten planer om å drive pakkhusforretning. 

I 1992 ble Christianshavns Oplagspladser fusjonert med Eiendomsselskabet Norden. Eiendommene på Islands Brygge har blitt solgt  i perioden efter 1995 og mange har blitt solgt til beboerne som andelsboliger.

## Referanser
R3-veien

**R3-veien** (engelsk: Highway R3) gjennom Laos, har endepunkter i Jinghong-grenseovergangen og Chiang Rai. Veien ble åpnet i 2008.

## Referanser
Grunewaldseenkette

**Grunewaldseenkette** (Grunewaldsjøkjeden) eller **Grunewaldrinne** (Grunewaldrenna) er en kjede av sjøer som går gjennom Berlins bydeler Charlottenburg-Wilmersdorf og Steglitz-Zehlendorf. Kjeden er en tunneldal som i nord forbinder Havel (Grosser Wannsee) og Spree. På dette stedet deles vassdraget også i *store (Grosse)* og *lille (Kleine) Seenkette*. I tillegg finnes det en mindre siderenne langs Volkspark Wilmersdorf.

## Vassdraget
* Grunewaldseenkette, hovedkjeden, fra sørvest (Havel) mot nordøst (Spree); rekkefølge motsatt av naturlig strømretning:
** Nikolassee – Rehwiese – Schlachtensee – Krumme Lanke – Riemeisterfenn – Langes Luch – Grunewaldsee – Hundekehlefenn – Hundekehlesee – Dianasee – Koenigssee – Halensee – Lietzensee
* Grunewaldseenkette, siderenna, fra vest (Grunewald) mot øst (Schöneberg); rekkefølge motsatt av naturlig strømretning:
** Herthasee – Hubertussee – Fennsee – Wilmersdorfer See – Volkspark Wilmersdorf – Rudolph-Wilde-Park

## Eksterne lenker
*
Statens Serum Institut

**Statens Serum Institut** (**SSI**) er det danske nasjonale helsevesenets sentrale laboratorium og senter for forebygging og behandling av smittsomme sykdommer, medfødte lidelser og biologiske trusler. Organisatorisk er SSI en offentlig markedsorienteret statseid virksomhet og en sektorforskningsinstitusjon under Indenrigs- og Socialministeriet med rundt  fast ansatte medarbeidere. 

Instituttet holder til ved Amager Boulevard på Amager og har siden det ble stiftet i 1902 blitt vesentlig utvidet til også å omfatte naboen, den tidligere Artillerivejens Kaserne. 

I tillegg til å forske i sykdommers epidemiologi og forebyggelse, utvikles og produseres vaksiner. Som verdens første vaksneprodusent fikk man i 1996 tillatelse til å markedsføre en kombinert vaksine mot difteri, stivkrampe, polio  og tuberkulose. 

## Referanser


## Eksterne lenker
*
Hans Tausens kirke (København)

**Hans Tausens kirke** ligger på Islands Brygge på Amager i København. Den er tegnet av arkitektene Fredrik Appel og Kristen Gording og ble innviet 30. november 1924.  

Kirken ble bekostet av midler samlet inn av Kirkefondet. Hovedfløyen ble reist i 1923–1924 og kirketårnet ble ferdigstilt i 1936. De første årene var klokkene hengt opp i en støpul på utsiden.

Bygningen er i rød mur i sengotisk stil, har form som en langkirke med tårn plassert ved hjørnet i sydøst. 

## Referanser


## Eksterne lenker
* 
*
Karl Schwegler

**Karl Schwegler** (født 17. september 1902, død ukjent) var en sveitsisk roer som deltok i de olympiske leker 1928 i Amsterdam.

Schwegler vant en olympisk sølvmedalje i roing under OL 1928 i Amsterdam. Han var med på den sveitsiske båten som kom på andreplass i firer med styrmann bak Italia. De andre roerne var Ernst Haas, Joseph Meyer, Otto Bucher og styrmann var Fritz Bösch.

## OL-medaljer
*  1928  Amsterdam - Sølv i roing, firer med styrmann  Sveits

## Referanser


## Eksterne lenker
*
NSB type 27

**NSB type 27** ved Norges Statsbaner var et damplokomotiv produsert av Hamar Jernstøberi, Thunes mekaniske verksted og Norsk Maskinindustri. Lokene av denne typen gikk også under betegnelsen «Sydbaneracer» fordi de første lokene i typen ble stasjonert på Sydbanen. Dette var lette, men raske lok, til bruk på baner som ikke tålte tyngre lokomotiver. Etterhvert som jernbanene ble forsterket, ble 27-lokene derfor forflyttet til lettere baner enn de var levert til opprinnelig. Etter 2. verdenskrig gikk type 27 mye i persontog på Østre linje til elektrifiseringen 17. desember 1958, på Rørosbanen i Pt. 301/302 Hamar-Tynset til 1961 (erstattet av type 26), i Pt. 373/374 Hamar-Rena til 04. august 1963 (erstattet av motorvogn), i Pt. 377/378 Hamar-Koppang til 31. mai 1959 (erstattet av motorvogn og i mindre tog på Vestfoldbanen til elektrifiseringen i desember 1957 Lokenes siste tjenestested var Solørbanen til 1969, men da i tunge grustog.

Ett lok er bevart for ettertiden, nemlig nr. 234 som står i lokomotivhallen på Norsk jernbanemuseum på Hamar. Bildet i rammen til høyre viser nr. 234 på Marienborg i Trondheim i 1970 etter at loket var utrangert, men før det ble plassert på Jernbanemuseet.

## Litteratur
* 

## Eksterne lenker
* 
* Type 27  – NJK Materielldatabasen
* Type 27 – Jernbane.net
Femke Dekker

**Femke Dekker** (født 11. juli 1979 i Leiderdorp) er en nederlandsk roer som representerte Nederland under Sommer-OL 2008 i Beijing, Kina. Her tok hun sølv i den nederlandske åtteren, etter å ha blitt beseiret i finalen av USAs båt.

## OL-medaljer
*  2008  Beijing - Sølv i roing, åtter damer -  Nederland

## Referanser


## Eksterne lenker
*
Det europeiske friidrettsforbundet

**Det europeiske friidrettsforbundet** (European Athletic Association, EAA) er den europeiske avleggeren av Det internasjonale friidrettsforbundet, og dermed den øverste styrende organisasjonen for europeisk friidrett. Forbundet har 50 nasjonale medlemsforbund. Hovedkontoret er i Lausanne, Sveits. Svein Arne Hansen var president fra 2015 og frem til sin død i 2020. Visepresident Dobromir Karamarinov fungerte i rollen til han ble valgt uten utfordrer, høsten 2021.

## Historie
Under et møte i det internasjonale friidrettsforbundet (IAAF) i 1932 ble det satt ned en egen komité som skulle evaluere organiseringen av Europamesterskapene. 24. september 1933 under et styremøte i IAAF Council ble Den europeiske komité etablert med Szilard Stankovits som President. Det første møtet i Den europeiske komité ble holdt i Budapest 7. januar 1934. Komitéens medlemmer ble valgt fra medlemmene i IAAF frem til 1966. Samtidig ble komitéens oppgaver utvidet til flere konkurranser.

1. november 1 1969 ble *Forbundet av europeiske medlemmer av IAAF* konstituert. Forbundets statutter ble godkjent av den første EAA kongressen i  Paris 7. november 1970. Siden den gang er forbundet kjent som European Athletic Association (EAA).

## Presidenter

## Mesterskap
* EM i friidrett
* Innendørs-EM
* Lag-EM
* U18-EM
* U20-EM
* U23-EM

## Referanser


## Se også
*Europarekorder i friidrett
*Månedens friidrettsutøver i Europa
*Årets friidrettsutøver i Europa

## Eksterne lenker
*
Siri Skare

**Siri Skare** (født 6. juni 1958 i Åndalsnes, død 1. april 2011 i Mazar-e Sharif i Afghanistan) var en norsk oberstløytnant i Luftforsvaret og ble Norges første kvinnelige militærflyger i 1984. 

Skare var allerede utdannet trafikkflyger og instruktør med 1400 timer bak seg da hun ble tatt opp ved Flygeskolen i 1982. Hun ble tildelt flygervingen etter endt utdannelse i USA 11. mai 1984. Hun begynte senere samme år i tjeneste på Orion-fly ved 333 skvadron, som Norges første kvinnelige militærflyger. Skare tjenestegjorde deretter på Hercules ved 335 skvadron.

Fra august 2010 var Skare militærrådgiver for FNs assistanseoppdrag i Afghanistan, *[[UNAMA|United Nations Assistance Mission in Afghanistan]]*. Hun ble drept da demonstranter angrep FNs kontorer i Mazar-e Sharif under en demonstrasjon 1. april 2011 mot pastor Terry Jones’ brenning av Koranen i USA 20. mars.

Luftforsvarets base på Seychellene i forbindelse med Norges deltagelse med Orion-fly i Operasjon Ocean Shield, Camp Skare, ble oppkalt etter henne.

## Utmerkelser
Skare ble for sin militære tjeneste dekorert med Forsvarsmedaljen, Forsvarets medalje for internasjonale operasjoner, Forsvarets operasjonsmedalje for Afghanistan, Luftforsvarets vernedyktighetsmedalje med tre stjerner, FN-medaljen UNSSM med UNAMA-spenne og NATO-medaljen for ISAF. For tjeneste i Golfkrigen ble hun tildelt den kuwaitiske Frigjøringsmedaljen av 4. klasse og den saudiarabiske Medaljen for frigjøring av Kuwait. Før innføringen av fellesmedaljer for skyting og feltsport bar hun medaljene for Det militære skarpskyttermerke, Det militære marsjmerke og Det militære skimerke.

Hun ble etter sin død hedret med Forsvarets medalje for falne i strid, og Dag Hammarskjöld-medaljen.

## Se også
* Krigen i Afghanistan (2001–2021)
* Nordmenn drept i tjeneste under krigen i Afghanistan (2001–2021)

## Referanser
Jack Murdoch

**John Lawrence «Jack» Murdoch** (født 18. juli 1908 i Toronto, død 10. oktober 1944 Nederland) var en canadisk roer som deltok i De olympiske leker i 1928 i Amsterdam.

Murdoch vant en olympisk bronsemedalje i roing under Sommer-OL 1928 i Amsterdam. Han var med på den canadiske båten som kom på tredjeplass i åtter med styrmann bak USA og Storbritannia.

De andre på den canadiske åtteren var Frank Fiddes, John Hand, Frederick Hedges, Athol Meech, Herbert Richardson, Edgar Norris, William Ross og John Donnelly.

## OL-medaljer
*  1928  Amsterdam -  Bronse i roing, åtter  Canada

## Referanser


## Eksterne lenker
*
Nederlandsk mesterskap på skøyter enkeltdistanser damer

**Nederlandsk mesterskap på skøyter enkeltdistanser damer** (ofte forkortet til **NK enkeltdistanser damer**) er et årlig enkeltdistansemesterskap på skøyter i Nederland for hver av distansene (500m, 1000m, 1500m, 3000m og 5000m). Det første mesterskapet var 2-delt og ble arrangert i 1987 og ble avholdt på De Uithof i Den Haag (500m, 1000m og 3000m) og på Vechtsebanen i Utrecht (1500m og 5000m). De første mesterne var Ingrid Haringa (500m), Petra Moolhuizen (1000m) og Yvonne van Gennip (1500m, 3000m og 5000m). Mesterskapet i 1997 var med noe redusert toppdeltagelse ettersom det gikk på samme dager som et verdenscupstevne i Davos hvor fem av de bedre nederlandske damene deltok.

## Medaljevinnere 500 meter

## Medaljevinnere 1000 meter

## Medaljevinnere 1500 meter

## Medaljevinnere 3000 meter

## Medaljevinnere 5000 meter

## Medaljefordeling alle distanser
Oppdatert etter NK enkeltdistanser 2023

## Kilder
*  Uitslagen NK Afstanden Dames  fra Schaatsen.nl 
*  Historie NK Afstanden vrouwen fra Sportstatistieken.nl
*  Broer, Dirk med Martin van der Bij, Jeroen Heijmans, Michiel Jansen, Marnix Koolhaas, Robert Koorneef, Huub Snoep, Gerrit Stevens og Nol Terwindt. *Nederlands Kampioenschappen Hardrijden Langebaan: Complete Uitslagen, 1887-2003*. Hoogland: KNSB, 2003.
Miland stasjon

**Miland stasjon** er en nedlagt jernbanestasjon på Rjukanbanen, på Miland i Tinn. Den var i bruk fra 1909 til 1970 av Norsk Transportaktieselskab.

## Historie
Stasjonen åpnet som stoppested 9. august 1909, innførte godsekspedering 1. mai 1917 og ble oppgradert til stasjon november samme år. Stasjonsbygningen ble åpnet i januar 1919, etter første verdenskrig – som hadde forsinket byggingen. Etter at dampskipvirksomheten på Tinnsjø ble nedlagt på 30-tallet, økte trafikken til stasjonen, siden all last og passasjerer måtte bruke jernbanen. Stasjonen var som en bygd, med opp til elleve dagligvarebutikker, hoteller og en turistindustri.

Stasjonen ble ubemannet i 1969 og stengt 31. mai 1970, da passasjertransporten på Rjukanbanen opphørte. Den ble solgt som bolig i 1985, men revet i 1989 som ledd i utbyggingen av fylkesvei 37.

## Referanser


## Litteratur
* 
* 

## Eksterne lenker
* Norsk Jernbaneklubb om Miland stasjon
Lorentz N. Kvam

**Lorentz Normann Kvam** (1891–1947) var en norsk høyesterettsadvokat og forfatter.

Han er antagelig mest kjent i dag for romanen *Den forsvundne pølsemaker* (1919), som han ga ut under psevdonymet *Rocambole Pedersen*, og som også var forelegget til den populære filmen med samme tittel. Kvam benyttet også flere andre psevdonymer, som *Espen Ask*, *Svein Dyre* og *Karl Borge*. Under psevdonymet *Lille Manasse* ga han ut flere samlinger drikkeviser sammen med Erik Aall Flood, som for sitt vedkommende brukte psevdonymet *Smuttan* i denne sammenhengen.

Fra 1934 var Kvam forfatter på heltid. På 1930- og 1940-tallet utga Kvam flere såkalte politiromaner med den trauste politimannen *J.J. Klæbo* i hovedrollen.

Han vokste opp i Kabelvåg, Trondheim og Ålesund. Faren, Martin Kvam, var jurist og kommunepolitiker. Lorentz Kvam tok juridisk embedseksamen med laud i 1913 og fikk møterett for Høyesterett i 1920. Han etablerte sin egen advokatforretning i Kristiania, nå Oslo, i 1918. Han var ikke veldig politisk interessert, men hadde noen verv i Frisinnede Venstre.

Han giftet seg i 1917 med Marie Dietrichson (1891–1953). Datteren Else Marie Kvam (1918–1980) var gift med politiembetsmannen og dommeren Lars L'Abée-Lund.

## Bibliografi (i utvalg)
* *Den forsvundne pølsemaker*, Oslo 1919
* *Helan går: Bordsange og drikkeviser samlet av Smuttan og Lille Manasse*, Oslo 1928
* *Skaal, kamerater! Helan går II. Nye selskapsanger og bordviser samlet av Smuttan og Lille Manasse*. Oslo 1934

## Referanser
Provinsen Bautista Saavedra

**Provinsen Bautista Saavedra** er en provins i departementet La Paz i Bolivia. Hovedstaden er Charazani.

## Referanser
Emil Ábrányi den eldre

**Emil Ábrányi** (født 1. januar 1851 i Pest (nå del av Budapest), død 20. mai 1920 i Szentendre) var en ungarsk lyriker og estetiker.
Han er mest kjent for å ha oversatt en rekke tyske, franske og engelske diktere, men forfattet også rekke egne tekster.
Han var sønn av Kornél Ábrányi og far til Emil Ábrányi den yngre

## Referanser


## Kilder
* Svensk uppslagsbok, Lund 1929
Provinsen Pedro Domingo Murillo

**Provinsen Pedro Domingo Murillo** er en provins i departementet La Paz i Bolivia. Hovedstaden er Palca, 
og provinsen inneholder også Bolivias administrative hovedstad, La Paz, og storbyen El Alto. Achocalla er en av de øvrige byene.

## Referanser
Edgard Potier

**Dominique Edgard Antoine Potier** (født 2. november 1903 i Seraing-sur-Meuse i Belgia, død 11. januar 1944) var en belgisk offiser i luftforsvaret som arbeidet for britisk etterretning under krigen. Han skal ha hjulpet mellom 60 og 70 nedskutte britiske piloter med å ta seg tilbake fra Belgia til Storbritannia.

## Biografi
Han giftet seg med Ida Clementine Martin i Florenville i Luxembourg, og i 1929 fikk ekteparet datteren Josiane, sammen. 

I 1935 fikk Potier en grad innenfor ingeniørfaget fra universitetet i Brussel. I mai 1940 begynte han som kommandant i det belgiske Luftforsvaret. Ved utbruddet av den andre verdenskrig, reiste Potier via Frankrike, Spania og Portugal, før han kom frem til Storbritannia i mars 1942.

Han ønsket å delta i kampene som pilot, men ble avvist av det britiske RAF fordi de anså ham for gammel til å delta under de aktive flygingene som blant annet inkluderte bombetokt. Potier sluttet seg derfor til den britiske etterretningsorganisasjonen MI9. I juli 1943 landet han med fallskjerm i det sørøstlige Belgia (i den belgiske provinsen Luxembourg), under ledsagelse av den kanadiske radio-operatøren Conrad Lafleur.

På denne tiden ble mange allierte flybesetninger skutt ned av tyskerne over det belgiske Ardennene. Potier oppdrag var å organisere flukten tilbake til Storbritannia for disse flyvere. Gi dem ly, mat og falske identitetspapirer, før han kunne flytte dem til trygge hus, helst i eller i umiddelbar nærhet til byen Reims i Nord-Frankrike. 

Mellom august og desember 1943, deltok Potier under tre vellykkede operasjoner der han arrangerte hjemsendelse av til sammen elleve flyvere og en agent fra SOE. Det finnes ingen sikre tall, men det er blitt anslått at minst 60-70 flyvere kom seg tilbake til Storbritannia ved hjelp av Potier og hans medsammensvorne. Etter en periode hjemme i England hoppet Potier igjen med fallskjerm over Frankrike den 20. desember 1943. Den 28. desember dette året ble Potiers kanadiske radio-operatør Conrad Lafleur overrasket av tyskerne, mens han sende kodede meldinger til hovedkvarteret i London. Lafleur klarte å rømme, men Potier etterhvert ble arrestert av tyskerne.

Han ble fengslet og utsatt for betydelig tortur som gjorde at han valgte å begå selvmord. Ettersom flere arrestasjoner i organisasjonen til Potier fulgte, kollapset nettverkene ha hadde bygd opp. Av de 70 medlemmene av nettverket hans i Frankrike ble 60 deportert. Over halvparten av disse døde. 

Potiers levninger ble senere gravd opp igjen fra graven i Reims, og den 18. september 1950, ble han begravet igjen, denne ganen med fulle militære æresbevisninger i Schaerbeek Cemetery i Brussel.

## Referanser
Pierre Werner

**Pierre Werner** (født 29. desember 1913 i Saint-André-lez-Lille, Frankrike, død 24. juni 2002 i Luxembourg by) var en luxembourgsk politiker som representerte Det kristensosiale folkepartiet. Han var Luxembourgs statsminister i to perioder. Forgjengeren Pierre Frieden var statsminister i bare elleve måneder før han døde i 1959. Werner tok over, og var statsminister i 15 år frem til 1974. Det kristensosiale folkepartiet tapte valget for Det demokratiske parti, men tok makten tilbake i 1979, og Werner var statsminister frem til 1984.

*[[The Guardian]]* kaller ham «euroens far.» Werner-rapporten, som ble presentert i 1970, la grunnlaget for Den økonomiske og monetære union. Europeisk integrasjon var en av hans viktigste saker som statsminister.

## Referanser
Isabella Blow

**Isabella «Issy» Blow** (født 19. november 1958, død 7. mai 2007) var en britisk magasinredaktør og internasjonalt stil-ikon. Hun er hun kreditert med å ha «oppdaget» modellene Stella Tennant og Sophie Dahl samt motedesigneren Alexander McQueen.

## Referanser


## Litteratur
* Blow, Detmar with Tom Sykes, *Blow by Blow: The Story of Isabella Blow*, New York, HarperCollins, 2010, ISBN 978006202087.

## Eksterne lenker
* 
* 
*
Maybelline

**Maybelline** er et amerikansk kosmetikkmerke med hovedkontor i New York. Det eies i dag av den franske kosmetikkgiganten L'Oréal, som kjøpte selskapet i 1996.

Selskapet ble grunnlagt i 1915 av kjemikeren og entreprenøren Tom Lyle Williams kun 19 år gammel. Etter at Williams la merke til at hans eldre søster Mabel brukte en blanding av vaselin og kullstøv på hennes øyevipper for å gi dem en mørkere, fyldigere utseende. I 1913 lagde han den første moderne mascara, som var en blanding av vaselin og kullstøv. Navnet er avledet av jentenavnet «Maybel», etter Williams' søster, og «vaselin».

I 1967 ble selskapet solgt av Williams til Plough, Inc. (nå Schering-Plough) i Memphis, Tennessee. Hele det kosmetiske produksjonsanlegget ble flyttet fra Chicago til Memphis. I 1975 flyttet selskapet fabrikken til Little Rock, Arkansas, hvor produksjonen fortsatt foregår. I 1990 solgte Schering-Plough merket Maybelline til New York verdipapirforetaket Wasserstein Perella & Co.

I 1991 ble selskapet sitt nåværende slagord innført; Kanskje hun er født med det. Kanskje det er Maybelline.

Selskapet ble kjøpt opp av L'Oréal i 1996 og hovedkvarteret ble flyttet til New York. Makeup fabrikken flyttet til Brooklyn i 2000.

## Referanser


## Eksterne lenker
* 
* Offisielt norsk nettsted
Havørn Fotball

**Havørn Fotball** (stiftet 23. mars 1934) er et fotballag fra Tananger i Rogaland.

Klubben spiller sine kamper på Tananger stadion, som har kunstgressunderlag og tribune med plass til over  tilskuere.

Andre treningsbaner inkluderer en gressbane, en kunstgressbane og en innendørs kunstgresshall, samt en ballbinge.

## Historikk
Havørn rykket ned fra 4. divisjon etter 2012-sesongen, men rykket opp igjen etter kun én sesong i 5. divisjon.

Etter omleggingen av divisjonssystemet klarte Havørn å holde plassen i 4. divisjon 2016, men et svært ungt mannskap måtte ta turen ned i 5. divisjon året etter.

A-laget for menn spilte i 5. divisjon fra 2018-sesongen fram til 2024- sesongen da de på spektakulært vis slo Midtbygdens IL og Staal Jørpeland i kampen om opprykk i legenden og kapteinen Kevin Hodnelands siste sesong.

## Eksterne lenker
* 
*
Wilfred

**Wilfred** er en norsk rockegruppe, som ble dannet i 2007. Gruppa debuterte med albumet *Wilfred*, 20. mai 2010. Gruppa har også vært med på to samlealbum utgitt i Kina og USA. Wilfred fikk støtte fra Fond for utøvende kunstnere i 2008.

*Fædrelandsvennen* ga terningkast 4 for debutalbumet.

## Diskografi
* Wilfred (2011)

## Artikler
Juniors Cave Magazine, Aftenposten, DittOslo

## Referanser


## Eksterne lenker

* Hjemmeside
NNT

**NNT** står for **Number Needed to Treat**. Det er et mål på hvor mange pasienter som må behandles for at én skal bli frisk. Eksempelvis hvor mange som må få blodtrykkssenkende medisin for å unngå ett tilfelle av slag, eller hvor mange som må slutte å røyke for å unngå ett tilfelle av lungekreft.

Formelen for NNT er som følger:

**NNT = 1/ARR**

ARR står for Absolutt Risikoreduksjon. ARR regnes ut ved å ta antall sykdomstilfeller i den eksponerte gruppen og trekke fra antall tilfeller i den ueksponerte gruppen. Hvis 80% av røykere får lungekreft og 20% av ikke-røykere får lungekreft, vil ARR altså være 0,8 - 0,2 = 0,6. NNT blir da 1/0,6 = 1,66. Ettersom man ikke kan behandle halve personer, må man her runde opp og i praksis få to personer til å slutte å røyke for at én skal unngå lungekreft.

Et annet eksempel er blodtrykksenkende medisin, som blant annet kan forhindre slag. Hvis 9% av alle med høyt blodtrykk som _ikke_ bruker medisin får slag, og 2% av alle med høyt blodtrykk som _bruker_ medisin får slag, blir ARR lik 0,09 - 0,02 = 0,07. NNT blir da 1/0,07 = 14,28. Vi runder opp, og ser at femten personer med høyt blodtrykk må få medisin for å unngå slag hos én av dem. Tilsvarende vil man unngå to tilfeller av slag dersom tredve personer med høyt blodtrykk får medisin.

NNT er viktig fordi det sier oss noe om effektiviteten til en behandling. Dersom en behandlingstype eller en ny medisin har et høyt NNT, er den i utgangspuntket dårligere enn en med lavt NNT. Man kan imidlertid ikke se på NNT alene, man må også vurdere sykdommens alvorlighetsgrad og kostnaden av behandlingen. Å gi hundre personer en dyr antibiotikakur for å unngå ett tilfelle av lungebetennelse er lite ønskelig. Men å ta en billig blodprøve av hundre personer for å avdekke ett tilfelle av alvorlig kreft kan være fornuftig.

Se også:

NNH – Number needed to harm

ARR – Absolutt risikoreduksjon
Akamatsu Norimura

(født 1277, død 1350) var en japansk samurai og en klanleder over Akamatsuklanen i Muromachiperioden som regnes fra 1336 til 1573. Han var guvernør («shugo») i Harima-provinsen i prefekturet Hyōgo Norimura var beskytter av munken Sesson Yūbai som etablerte to templer i Harima-provinsen. I kildene omkring etableringen av rettighetene for Daitoku-ji i Kyoto er også Norimuras navn nevnt.

Han var far til Akamatsu Norisuke.

## Krigeren
Norimura støttet keiser Go-Daigo og Ashikaga Takauji i kampen mot Kamakura-shōgunatet. Han sluttet seg til Takauji under erobringen av Kyoto 23. februar 1336. og han ble del av Ashikaga-shōgunatet. Før slaget ved Minatogawa ble hans festning omringet av styrkene til Go-Daigo under ledelse av Nitta Yoshisada, men Norimura holdt stand i over 50 dager mens Ashikaga Takauji reorganiserte sine styrker i Kyushu. Norimura bygde også et fort på en høyde der Himejiborgen senere ble bygd.

## Referanser


## Eksterne lenker
*History of Himeji Castle
Travelby

***Travelby*** (*Busytown*) er en fiktiv by som finnes i Richard Scarrys illustrerende, pedagogiske barnebøker og den animerte TV-serien med samme navn fra midten av 1990-tallet.

Innbyggerne i Travelby er forskjellige dyr, som alle har menneskelige trekk og bruker menneskeklær. Byen ligger ved havet i et sentraleuropeisk landskap med fjell, barskog, åkrer og bindingsverksbebyggelse i omgivelsene. Travelby har en god infrastruktur med både havn og en større flyplass, men har fremdeles en del trafikkproblemer, noe som tydelig kommer frem i boken *Biler og traktorer og annet som ruller*.
Nikolassee

**Nikolassee** (Nikolassjøen) er en innsjø på ca 56 dekar i ortsteil Nikolassee i bydelen Steglitz-Zehlendorf i Berlin. Den er en del av rekreasjonsområdet Grunewaldseenkette. 

Sjøen er oppkalt etter Nikolas av Myra. Området tilhørte i middelalderen Cistercienserklosteret *Lehnin*, med hovedsete i Potsdam.

Stedet Nikolassee oppsto i 1901 som villaområde og tok navnet etter innsjøen. Nikolassee er knyttet til Wannseebahn (S-Bahn S-1 og S-7) med stoppestedet med samme navn.

## Referanser
Erik Langdalen

**Erik Langdalen** (født 17. april 1925, død 24. juli 1993) var en norsk arkitekt.  Han var utdannet arkitekt ved Norges tekniske høgskole. 

Han drev egen praksis sammen med Nic. Stabell i perioden 1960–65. Han var fylkesreguleringsarkitekt i Oppland 1965–68. Dette preget mye av hans senere arbeid med analyser av utvikling av tettsteder i Gudbrandsdalen. Han var dosent i arealplanlegging ved Norges landbrukshøgskole  fra 1968, og professor ved samme institusjon fra 1975. I denne perioden hadde han ansvaret for å etablere fagfeltet by- og regionplanlegging ved det som i dag er Institutt for landskapsplanlegging ved Universitetet for miljø- og biovitenskap på Ås. Han har også vært medlem i Europarådets naturvernkomité 1970–74 og er premiert i flere arkitektkonkurranser.

Langdalen har vært en sentral fagperson med brede faglige perspektiver. Han har vært en viktig premissleverandør for å utvikle norsk planlegging generelt og ved Institutt for landskapsplanlegging spesielt.

## Referanser


## Eksterne lenker
*
Cyphonistes

* Se systematisk inndeling

***Cyphonistes*** er en slekt av biller som hører til gruppen hornbiller i familien skarabider (Scarabaeidae).

## Utseende
Store, blanke, mørkbrune til svarte biller. Som vanlig hos hornbiller er det stor forskjell mellom kjønnene. Hannen har et horn på hodet, dette er nokså langt og delt i spissen, og et framsspring eller horn på pronotum, som er uthulet foran. Hunnen mangler disse trekkene og er vanligvis mindre enn hannen.

## Utbredelse

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Cyphonistes* Burmeister, 1847
******** *[[Cyphonistes arrowi]]* Prell, 1912
******** *[[Cyphonistes brachti]]* Prell, 1912
******** *[[Cyphonistes burmeisteri]]* Dohrn, 1876
******** *[[Cyphonistes camiadei]]* Silvestre, 1999
******** *[[Cyphonistes camurus]]* Karsch, 1881
******** *[[Cyphonistes corniculatus]]* Burmeister, 1847
******** *[[Cyphonistes ferreirae]]* Silvestre, 2015
******** *[[Cyphonistes gazanus]]* Prell, 1912
******** *[[Cyphonistes glabricollis]]* (Burmeister, 1847)
******** *[[Cyphonistes impressicollis]]* Fairmaire, 1898
******** *[[Cyphonistes inermicollis]]* Fairmaire, 1894
******** *[[Cyphonistes ituriensis]]* Burgeon, 1947
******** *[[Cyphonistes latiusculus]]* (Fairmaire, 1887)
******** *[[Cyphonistes letiranti]]* Hardy, 2003
******** *[[Cyphonistes luluensis]]* Burgeon, 1947
******** *[[Cyphonistes roeri]]* Endrödi, 1980
******** *[[Cyphonistes sublaevis]]* Arrow, 1914
******** *[[Cyphonistes tuberculifrons]]* Quedenfeldt, 1884
******** *[[Cyphonistes vallatus]]* (Wiedemann, 1823)

## Kilder
* Dynastidae du monde- sjekkliste over artene 
* Coleop-Terra om ''Cyphonistes'', med bilder

## Eksterne lenker
* Bilder av to arter
*
Dichodontus

* Se systematisk inndeling

***Dichodontus*** er en slekt av biller som hører til gruppen hornbiller i familien skarabider (Scarabaeidae).

## Utseende
Store og kraftige, svarte biller. Som vanlig hos hornbiller er det stor forskjell mellom kjønnene. Hannene har et horn på hodet som hos denne slekten er forholdsvis kort, og pronotum er uthulet foran med et bredt, avrundet framspring på toppen. Overflaten er nokså matt hos denne slekten.

## Utbredelse
Slekten er utbredt i Sørøst-Asia (Indonesia og Malaysia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Dichodontus* Burmeister, 1847
******** *[[Dichodontus coronatus]]* Burmeister, 1847
******** *[[Dichodontus crassus]]* Silvestre, 2001
******** *[[Dichodontus croesus]]* (Fabricius, 1801)
******** *[[Dichodontus denticornis]]* Voirin, 1996
******** *[[Dichodontus deruptus]]* Prell, 1912
******** *[[Dichodontus fissicornis]]* Arrow, 1911
******** *[[Dichodontus grandis]]* Ritsema, 1882
******** *[[Dichodontus intermedius]]* Dechambre, 1981
******** *[[Dichodontus obesus]]* Prell, 1912
******** *[[Dichodontus pulchellus]]* Prell, 1912
******** *[[Dichodontus punctipennis]]* Arrow, 1937

## Kilder
* Dynastidae du monde- sjekkliste over artene 

## Eksterne lenker
* Bilde av ''Dichodontus coronatus'', hann
*
Daniel Rogstad

**Daniel Emil Mogensen Rogstad** (1940–2011) var en norsk professor og jurist. Han tok juridisk embetseksamen ved Universitetet i Oslo i 1967. Han disputerte ved samme institusjon i 1999. Han arbeidet som dommerfullmektig, i Kommunaldepartementet og ved Universitetet i Oslo før han ble ansatt ved Norges landbrukshøgskole i 1975. Han ble ved Institutt for landskapsplanlegging ved Universitetet for miljø- og biovitenskap til han gikk av med pensjon i 2010.

Daniel Rogstad går inn i rekken av mange dyktige juridiske lærere og forskere ved Universitetet på Ås. I løpet av denne perioden ved universitetet ble han oppnevnt til professor i 1999 og arbeidet to år som rådgiver i Miljøverndepartementet.  Daniel Rogstad var en betydelig bidragsyter til norsk plan- og miljølovgiving gjennom lovutvikling og lovfortolkning. Rogstad har også satt sine spor innenfor andre rettsområder som tingsrett, vassdragsrett, og forvaltningsrett.
Sydhavnen

**Københavns Sydhavn** eller **Sydhavnen**, er et område i København. Sydhavnen brukes vanligvis om en del av området i København som offisielt har navnet Kongens Enghave. Det er bygget opp rundt havneindustrien i den sørlige delen av Havneløbet.

Den eldste bebyggelsen går tilbake til 5.000 f.Kr., da en boplass fra ertebøllekulturen lå på en liten holme utenfor kysten, tilsvarende vår tids lille park på hjørnet av Borgmester Christiansens gade og Louis Pios gade. 

Hus og boligblokker i området har kommet som et resultat av behovet for arbeidskraft, og det har alltid vært regnet for å være arbeiderstrøk med et av Københavns hardeste sosiale miljøer. I boligforeningen AKB, som eier de fleste av boligene i Sydhavnen, har en intern oversikt vist at 72 % av leietagerne lever av trygdeytelser. Dette er den høyeste andelen blant de allmenne boligforeningenes avdelinger.

Københavns utvikling de siste ti årene har imidlertid hatt innvirkning også på Sydhavnen, og den gamle tungindustrien på Teglholmen og Sluseholmen er flyttet ut til fordel for kontorvirksomhet. *[[Aalborg Universitet]] København* (AAU CPH) med bortimot 4.500 studenter og ansatte har etablert seg i Sydhavnen, og har forvandlet sin 75 meter lange bro til en lysinstallasjon som et vartegn for bydelen.

Boligområdene i Sydhavnen kalles også for «Øen», siden de ligger omkranset av de store innfartsårene P. Knudsens Gade mot nord og Sydhavnsgade mot øst, samt Kastrupbanen mot sørvest.

Området er kjent for å være blant de «rødeste» områder i hele Danmark. Ved Sydhavnens fire avstemningssteder fikk Socialdemokraterne, Socialistisk Folkeparti og Enhedslisten tilsammen mellom 62 % og 69 % ved det siste kommunevalget i Danmark. Tidligere statsminister Anker Jørgensen bodde i 4. etasje (= 3. sal) på Borgbjergvej til han på sine eldre dager ikke maktet trappene mer.

## Referanser
Harold Lane

**Harold Mansfield Lane** (født 13. mars 1895, død 24. juni 1972) var en britiske roer som deltok i de olympiske leker 1928 i Amsterdam.

Lane vant en olympisk sølvmedalje i roing under OL 1928 i Amsterdam. Han var med på den britiske åtteren som kom på andreplass bak USA. Mannskapet på båten var; James Hamilton, Guy Oliver Nickalls, John Badcock, Donald Gollan, Harold Lane, Gordon Killick, Jack Beresford, Harold West og Arthur Sulley som var styrmann.

## OL-medaljer
*  1928  Amsterdam - Sølv i roing, åtter   Storbritannia

## Referanser


## Eksterne lenker
*
Ove Allansson

**Ove Allansson** (født 13. juni 1932 i Lidköping, død 9. januar 2016 i Göteborg) var en svensk forfatter og sjømann som har gitt ut cirka tretti bøker, mange med sjøfartslivet og reiser som tema. Han hadde egen erfaring fra sjøen og vidareformidlet mange skrøner.

Allansson debuterte i 1967 med *Resan till [[Honduras]]* og regnes i blant de såkalte arbeiderforfattere. 
Han er ikke oversatt til norsk.

## Bibliografi
* 2008 - *Blues för Maria*
* 2006 - *Sjöliv*
* 2005 - *De kosmiska havens bokanjärer*
* 2003 - *Horisontdragning*
* 2002 - *Sjöbröder*
* 2001 - *Ängeln Sonja, Rubbe, akterseglad Martinson och andra sjömän*
* 2001 -  *De haltande åren*
* 1998 - *Frysarns värme*
* 1998 - *Kapten orädd och jag*
* 1997 - *Hongkong blues*
* 1995 - *Sydvart*
* 1994 - *Det kommer alltid en måndag*
* 1992 - *Den sorgsne trubaduren från Fogo och andra berättelser*
* 1990 - *I överrockens kölvatten* 
* 1989 - *Sjöklart*
* 1988 - *Frigossen och berättelserna*
* 1987 - *Gud är amerikan*
* 1985 - *Spökmatrosens sånger*
* 1984 - *Samtal vid frukost (novelle på 4 sider)*
* 1983 - *En sjöman åker Vasaloppet*
* 1981 - *New York Blues*
* 1979 - *Containerbröderna*
* 1978 - *Styckegods*
* 1977 - *Svarvarns första sommar*
* 1976 - *Zeppelinaren*
* 1975 - *Här seglar Manfred Nilsson*
* 1973 - *Pojken som lovade rädda Sveriges järnvägar*
* 1973 - *Berättelser från sjön*
* 1971 - *Ombordarna*
* 1970 - *Värmen*
* 1969 - *Oståkaren*
* 1968 - *Vintramp*
* 1967 - *Resan till Honduras* 
**Bøker av Ove Allansson med foto av Stefan F Lindberg**
* 1984 -  *Sjömän* 
* 1981 -  *Med Peter till sjöss*

## Priser og utmerkelser
* 2008 - Stig Sjödinprisen
* 2003 - Ivar Lo-Johanssons personlige pris 
* 1988 - Ivar Lo-prisen 
* 1984 - Beskowska resestipendiet
* 1972 - Tidningen VIs litteraturpris

## Referanser
Johan Castberg-feltet

**Johan Castberg-feltet** (tidligere kalt **Skrugardfeltet**) er et oljefelt som strekker seg over flere blokker deriblant 7220/8 på norsk kontinentalsokkel nord i Norskehavet.

Johan Castberg-feltet ligger 110&nbsp;km nordvest for Snøhvitfeltet, 200&nbsp;km nord for Ingøya i Måsøy kommune og 210&nbsp;km sør for Bjørnøya.

Feltet startet produksjon i mars 2025 med produksjonsskipet *Johan Castberg*.

## Letehistorikk
Letelisensen ble tildelt i 20. konsesjonsrunde i april 2009 med Statoil (Equinor) som operatør for feltet. Johan Castberg-feltet eies 50 % av Equinor, 30 % av Vår Energi og 20 % av Petoro.

Den halvt nedsenkbare plattformen Polar Pioneer fra rederiet Transocean, som er spesialbygd for kaldt klima, ble brukt under prøveboringen hvor vanndypet var 370 meter.

1. april 2011 ble det kunngjort at en 1250 meter under havbunnen hadde funnet hydrokarboner. Det er  påvist en gasskolonne på 33 meter og en oljekolonne på 90 meter. og foreløpige beregninger av størrelsen på funnet er 86 millioner standard kubikkmeter utvinnbar olje (eller ca. 540 millioner fat), og 2-7 milliarder kubikkmeter utvinnbar gass.

## Utbygging av feltet
12. februar 2013 kunngjorde Statoil at oljen fra Johan Castberg-feltet skal ilandføres til en terminal i Veidnes i Honningsvåg i Nordkapp. Dette ble senere trukket tilbake.

I desember 2017 leverte Statoil som operatør og på vegne av partnerne plan for utbygging og drift for feltet. Planen ble godkjent i Stortinget i juni 2018.

Den anbefalte utbyggingsløsningen var en skipsformet flytende produksjons- og lagerinnretning (FPSO - engelsk *Floating Production, Storage and Offloading*) og en havbunnsutbygging med bunnrammer som er knyttet opp til FPSOen.

Skroget, inkludert boligkvarteret, ble bygget av Sembcorp Marine i Singapore. Deretter ble skroget transportert til Aker Solutions' anlegg på Stord, for installasjon av moduler og ferdigstillelse. Turret Mooring System (dreieskiven) ble produsert av Drydocks World i Dubai. Moduler til skipet ble fabrikkert på Stord, samt ved verft i Verdal, Egersund, Sandnessjøen og i Polen.

Produksjonsskipet er 313 meter langt og 55 meter bredt. Forankringssystemet har 15 ankerliner med sugeanker og er koblet til dreieskiven, hvor også stigerørene er koblet til.

Stabilisert olje pumpes over til tankskip, ved tandemlasting. Tankskipene frakter oljen til oljeraffinerier.

Helikopter- og forsyningsbasen blir i Hammerfest, og driftsorganisasjonen blir i Harstad.

## Produksjon
Produksjonen på Johan Castberg feltet startet 31. mars 2025. Feltet har en maksimal produksjon på 220 000 fat olje per dag, og de estimerte utvinnbare volumer ligger mellom 450 og 650 millioner fat. Per mars 2025 er 16 av de 30 planlagte brønnene boret, og de resterende brønnene skal bores i 2025 og 2026. Feltet er forventet å produsere i 30 år.

## Referanser